საბა ფურცელაძე

საბა ფურცელაძე (დ. 20 აგვისტო, 2001) — პროფესიონალი ქართველი ჩოგბურთელი. ჩოგბურთის თამაში 8 წლის ასაკში, თბილისში დაიწყო. 

პროფესიონალურ კარიერამდე ფურცელაძეს ITF Juniors-ის 4 ტიტული აქვს მოგებული, საიდანაც ერთი მე-4 კატეგორიის, ხოლო სამი მე-5 კატეგორიის გათამაშება იყო. მე-4 კატეგორიის ტიტული მან 2018 წელს, თბილისში მოიგო. 

სხვადასხვა დროს ფურცელაძემ 14, 16 და 18 წლამდე ასაკობრივ კატეგორიებში საქართველოს პირველობა მოიგო. მისი საუკეთესო პოზიცია ITF Juniors-ის რეიტინგში მსოფლიოს 264-ე ნომერია. საბამ პირველი ATP ქულა 2018 წლის აგვისტოში მოიპოვა. 

ფურცელაძემ მნიშვნელოვანი გამოცდილება შეიძინა 2022 წლის ATP CUP-ზე, სადაც საქართველოს ნაკრების წევრებთან, ნიკოლოზ ბასილაშვილთან, ალექსანდრე მეტრეველთან, ალექსანდრე ბაქშისა და ზურა ტყემალაძესთან ერთად იასპარეზა. ATP CUP-ზე წყვილთა თანრიგის მატჩი მან ზურა ტყემალაძესთან ერთად ითამაშა, სადაც უსწრაფესი ჩაწოდება 221 კმ/სთ-ით შეასრულა. 

2022 წელს, კარიერაში პირველად ITF-ის მამაკაცთა ტურნირი მოიგო. 20 წლის ქართველი ჩოგბურთელი, ეგვიპტის ქალაქ შარმ-ელ-შეიხში გამართული ITF-M15 (საპრიზო ფონდი 15,000 აშშ დოლარი) ტურნირის გამარჯვებული გახდა. მან ფინალურ შეხვედრაში სამხრეთკორეელი ჩოგბურთელი იუსინგ პარკი ორ სეტში 6-4, 6-4 დაამარცხა.საბა ფურცელაძე შარმ-ელ-შეიხის ITF 15 კატეგორიის ტურნირის გამარჯვებულია

ამ ტურნირზე გამარჯვებით, საბა ფურცელაძე ATP რეიტინგში საგრძნობლად დაწინაურდა და 1066-ე პოზიციიდან 753-ეზე გადაინაცვლა — ამჟამად, მის ანგარიშზე ATP რეიტინგში 26 სარეიტინგო ქულაა.Saba Purtseladze atptour.com-ზე

რესურსები ინტერნეტში
Saba Purtseladze at the International Tennis Federation
Saba Purtseladze at the Davis Cup
საბა ფურცელაძემ ეგვიპტეში ტურნირი მოიგო და უკრაინას სოლიდარობა გამოუცხადა
საბა ფურცელაძე: „ბრძოლა თამაშის უკანასკნელ წუთამდე უნდა შეგეძლოს“
საბა ფურცელაძე და თამარ გაგოშიძე ფინალის საგზურისთვის ითამაშებენ | ალექს მეტრეველის თასი
მძიმე მარცხი ATP-ის თასზე - საქართველოს ნაკრებმა არგენტინასთან სამ მატჩში ჯამში ცხრა გეიმი აიღო

სქოლიო

კატეგორია:დაბადებული 2001
კატეგორია:დაბადებული 20 აგვისტო
კატეგორია:ქართველი ჩოგბურთელები
კატეგორია:ცოცხალი ადამიანები